ΓΡΑΠΤΗ ΕΡΩΤΗΣΗ P-2488/01

υποβολή: Rodi Kratsa-Tsagaropoulou (PPE-DE) προς την Επιτροπή

(5 Σεπτεμβρίου 2001)

Θέμα: Έξαρση της εγκληματικότητας στις χώρες της Ευρωπαϊκής Ένωσης

Τα στοιχεία που έρχονται στη δημοσιότητα από τα Κέντρα εγκληματολογικών μελετών, τις εκθέσεις των αστυνομικών αρχών και διεθνών οργανισμών και από τα μέσα μαζικής ενημέρωσης δείχνουν έντονη αύξηση της εγκληματικότητας σε πολλές χώρες της Ευρωπαϊκής Ένωσης, από το οργανωμένο έγκλημα, σωματεμπορία, εμπόριο ναρκωτικών έως την εγκληματικότητα των νέων. Οι αστυνομικές εκθέσεις για την περίοδο 1998 — 2000 κάνουν λόγο κυρίως για διασυνοριακή εγκληματικότητα (ανάμεσα στα κράτη — μέλη και με χώρες της ανατολικής Ευρώπης) ενώ η ποσοτική και ποιοτική ανεπάρκεια των ειδικών αστυνομικών δυνάμεων αλλά και των αρμόδιων δημόσιων λειτουργών οξύνει το πρόβλημα.

Τα θέματα αυτά συνδέονται άμεσα με την ασφάλεια και ποιότητα ζωής των ευρωπαίων πολιτών. Επικρατεί σύγχυση δε, στον πολιτικό κόσμο και τις αρμόδιες αρχές για αποτελεσματικές μεθόδους αντιμετώπισης τους, που δε θα παραβιάζουν τα ατομικά δικαιώματα των πολιτών.

Η Ευρωπαϊκή Ένωση έχει προωθήσει διάφορες πολιτικές και μέτρα για την καταπολέμηση της εγκληματικότητας όπως τα προγράμματα STOP, FALCONE, OISIN, ODYSSEUS και GROTIUS. Πρόσφατα συνήλθε για πρώτη φορά το Ευρωπαϊκό Δίκτυο για την πρόληψη της εγκληματικότητας και το Συμβούλιο ενέκρινε το διετές Πρόγραμμα Ιπποκράτης.

Η Ευρωπαϊκή Επιτροπή είναι ικανοποιημένη από τα αποτελέσματα εφαρμογής αυτών των προγραμμάτων· Σκοπεύει να προβεί σε κοινοποίηση επαρκών και αξιόπιστων στοιχείων όσον αφορά τους δείκτες της εγκληματικότητας στα κράτη-μέλη· Τι πρόσθετα μέτρα σκοπεύει να προτείνει για την αποτελεσματική αντιμετώπιση αυτών των φαινομένων·

Απάντηση του κ. Vitorino εξ ονόματος της Επιτροπής

(11 Οκτωβρίου 2001)

Τα προγράμματα που έχουν τεθεί σε εφαρμογή στο πλαίσιο του Τίτλου VI της Συνθήκης για την Ευρωπαϊκή Ένωση (Oisin II, Stop II, Grotius II, Falcone και Ιπποκράτης) σκοπό έχουν να διευκολύνουν τη συνεργασία μεταξύ των κρατών μελών για την καταπολέμηση της εγκληματικότητας, στο μέτρο που γι' αυτήν απαιτείται δράση σε ευρωπαϊκό επίπεδο. Επομένως, πρόκειται για χρηματοδοτικά μέσα στήριξης των κρατών μελών, τα οποία συμπληρώνουν τις εθνικές πολιτικές και μέσα. Διευκολύνουν τις άμεσες επαφές, που είναι αναγκαίες στον τομέα αυτό, επιτρέπουν την ανταλλαγή εμπειριών,ποστηρίζουν την ανάπτυξη σχεδίων που, λόγω της ευρωπαϊκής διάστασής τους, συμβάλλουν στη διαμόρφωση κοινής κουλτούρας και στη δημιουργία ενός κοινού χώρου ελευθερίας, ασφάλειας και δικαιοσύνης.

Εφόσον δενπάρχουν ευρωπαϊκοί δείκτες εγκληματικότητας, είναι δύσκολο να μετρηθεί η άμεση επίδραση των προγραμμάτων στον περιορισμό της εγκληματικότητας. Ωστόσο, διαθέτοντας τιςπηρεσίες 5000 και άνω επαγγελματιών κάθε χρόνο, οι οποίοι προέρχονται από τις αρμόδιες αρχές ή από εξωτερικούς φορείς (μη κυβερνητικοί οργανισμοί (ΜΚΟ, πανεπιστημιακοί), τα συγχρηματοδοτούμενα σχέδια (ανταλλαγές, σεμινάρια, κοινά σχέδια, εργασίες για την εφαρμογή των πράξεων που θεσπίζονται στο επίπεδο της Ένωσης κ.λπ.) δημιουργούν δεσμούς που διευκολύνουν την σε καθημερινή βάση συνεργασία τους. Τούτο επιβεβαιώθηκε από την αξιολόγηση της αποτελεσματικότητας των προγραμμάτων αυτών όσον αφορά τους στόχους τους, η οποία πραγματοποιήθηκε το 2000.

Μια μεταρρύθμιση του συνόλου των προγραμμάτων του Τίτλου VI στο πλαίσιο ενός και μόνον προγράμματος βρίσκεται στο στάδιο της ολοκλήρωσής της, με σκοπό να καταστεί ευκολότερη η διαχείρισή τους και να γίνουν αποδοτικότερα εργαλεία στηνπηρεσία της ανάπτυξης της δικαστικής και αστυνομικής συνεργασίας στην Ένωση. Η μεταρρύθμιση αυτή θα προβλέψει επίσης και μια αύξηση των πόρων τους.

Τέλος, πρέπει να τονιστεί ότι τα προγράμματα δεν είναι τα μόνα μέσα της ευρωπαϊκής συνεργασίας στον τομέα της καταπολέμησης της εγκληματικότητας, η οποία πρέπει να σχεδιάζεται και να διεξάγεται στο γενικότερο πλαίσιο που παρέχεται από τον πίνακα αποτελεσμάτων για την εγκαθίδρυση ενός χώρου Ελευθερίας, Ασφάλειας και Δικαιοσύνης.